open-index/open-wikipedia-markdown huggingface dataset:
Jabla

**Jabla** (, myös esimerkiksi Jablah, Jableh, Jable, Jabala) on Välimeren rannikkokaupunki Syyrian Latakian maakunnassa. Se on Jablahin piirikunnan keskus. Vuoden 2004 väestönlaskennassa kaupunkiin kirjattiin 53&nbsp;989 ja koko piirikuntaan 196&nbsp;171 asukasta.

## Maantiede
Jablah sijaitsee linnuntietä noin 208 kilometriä Syyrian pääkaupunki Damaskoksesta pohjoiseen ja 22 kilometriä maakuntakeskus Latakiasta kaakkoon. Turkin raja on noin 54 kilometriä kaupungin keskustasta pohjoiseen.

## Historia

Nykyistä Jablahia asuttivat aikanaan foinikialaiset ja se oli tärkeä alueellisen kaupan keskus. 400-luvulla eaa. kaupungista tuli doorialainen siirtokunta ja myöhemmin sen valtasi Rooman valtakunta. Arabit valtasivat kaupungin Bysantin valtakunnalta vuonna 638. Sittemmin Bysantti valtasi kaupungin takaisin kahteen otteeseen. Ensin kaupungin valtasivat Nikeforos II Fokas ja myöhemmin Johannes I Tzimiskes vuonna 975. Muslimit valtasivat sen vuonna 1080 ja vuonna 1108-9 heitä seurasivat ristiretkeläiset. Kaupunki luovutettiin genovalaisille ja sinne asetettiin katolilainen piispa. Saladin valtasi kaupungin vuonna 1188 ja vuosien 1192 ja 1285 sen omistuksesta kamppailiat temppeliherrat ja johanniitat.

Egyptin mamelukkisulttaani Qalawun valtasi kaupungin vuonna 1285 ja Osmanien valtakunta vuonna 1516. Kaupunki kuului Osmanien valtakuntaan seuraavien viiden vuosisadan ajan. Syyrian sisällissodan alussa maaliskuussa 2011 Jablassa ja läheisissä Latakian ja Baniyasin kaupungeissa järjestettiin hallituksen vastaisia mielenosoituksia ja saman vuoden huhtikuussa turvallisuusjoukot tulittivat paikallisia.

## Liikenne
Aivan kaupungin koillispuolella on sekä siviili- että sotilaslentoliikennettä palveleva Latakian lentoasema, viralliselta nimeltään Bassel al-Assadin kansainvälinen lentoasema (IATA: LTK, ICAO: OSLK). Jablan lentotukikohdan toiminta vilkastui merkittävästi elo-syyskuussa 2015, kun Venäjä toi sotavoimiaan tukikohtaan, laajensi sitä ja ryhtyi muun muassa ilmavoimillaan aktiivisemmin osallistumaan sotilaallisesti Syyrian sisällissotaan Syyrian hallituksen joukkojen liittolaisena. Lokakuussa 2015 tukikohtaan kuljetettiin myös Iranin merijalkaväen sotilaita.

## Lähteet

## Aiheesta muualla
Nils Dardel

**Nils Elias Kristofer von Dardel**, tunnettu nimellä **Nils Dardel**, joskus myös *Nils de Dardel* (25. lokakuuta 1888 Bettna, Flen – 25. toukokuuta 1943 New York), oli ruotsalainen taidemaalari.

## Elämä ja ura
Dardel opiskeli Ruotsin kuninkaallisessa taideakatemiassa 1908–1910 ja muutti sen jälkeen Pariisiin. Hän teki myös opintomatkoja Aasiaan ja matkusteli muutenkin jatkuvasti ympäri maailmaa.

Dardelin tunnetuimpia maalauksia ovat *Crime Passionnel*, *Svarta Diana* ja *Den döende dandyn*, jotka kaikki kuuluvat Tukholman Moderna museetin kokoelmiin. Dardell teki paljon myös tilausmuotokuvia.

Dardel muutti toisen maailmansodan vuosina ensin Kuuban Havannaan ja sieltä New Yorkiin. Hän kuoli sydänkohtaukseen newyorkilaisessa taiteilijahotellissa. Hän kärsi vakavasta sydänviasta ja pelkäsi kuolevansa nuorena. Kuolemanpelko oli yksi hänen taiteensa keskeisistä teemoista.

Lokakuussa 2012 Dardelin maalaus *Vattenfallet* myytiin Bukowskin huutokaupassa 25 miljoonalla Ruotsin kruunulla, mikä teki siitä siihen asti kalleimman ruotsalaisen modernistisen maalauksen.

## Yksityiselämä
Nils Dardel kuului von Dardelin aatelissukuun. Hänen isoisänsä oli taidemaalari Fritz von Dardel. 

Dardel oli avoimesti biseksuaali aikana, jolloin homoseksuaalisuus oli Ruotsissa kiellettyä. Hänellä oli suhde taiteenkerääjä ja balettiseurueen perustaja Rolf de Marén kanssa.  

Dardel kihlautui salaa Nita Wallenbergin kanssa 1918, mutta suku ei hyväksynyt taiteilijaa ja kihlaus purettiin. Nita vaikutti voimakkaasti Dardelin taiteeseen vuosina 1917-1920.
 
Vuosina 1921–1934 Nils Dardel oli naimisissa kirjailija Thora Klinckowströmin (1899–1995) kanssa. Heidän tyttärensä oli taiteilija Ingrid von Dardel (1922–1962), jonka poikia ovat taidemaalarit Henry Unger (s. 1945) ja Nils Ekwall (s. 1954).

Dardel vietti loppuelämänsä vuodesta 1930 lähtien amerikan-ruotsalaisen kirjailijan Edita Morrisin s. Toll (1902—1988) kanssa, joka oli tahollaan naimisissa kirjailija ja toimittaja Ira Victor Morrisin kanssa.

## Teoksia

File:Nils Dardel Döende dandyn.jpg|*Den döende dandyn*, 1918.
File:NILS VON DARDEL, "Vattenfallet".jpg|*Vattenfallet*, 1921.
File:Tollie Zellman målad av Nils Dardel.jpg|Tollie Zellmanin muotokuva, 1930.
File:Nils Dardel Mona Mårtensson.JPG|Lyijykynäpiirros Mona Mårtenssonista.


## Lähteet

## Aiheesta muualla

* Kuoleva dandy oli liikaa Ruotsille. Ylen uutiset 11.10.2015.
* Asplund, Karl: Nils E. C. Dardel, von. *Svenskt biografiskt lexikon.*
Naisten Viiri

**Naisten Viiri** oli Yhdysvalloissa vuosina 1936–1978 ilmestynyt suomenkielinen kommunistinen naistenlehti.

*[[Toveritar|Toverittaren]]* ja *[[Työläisnainen (Yhdysvallat)|Työläisnaisen]]* toimintaa jatkanut *Naisten Viiri* ilmestyi aluksi *[[Eteenpäin (Yhdysvallat)|Eteenpäin]]*-lehden sisarjulkaisuna New Yorkin osavaltion Yonkersissa. *[[Työmies–Eteenpäin]]*-lehden perustamisen yhteydessä vuonna 1950 se siirtyi Wisconsinin Superioriin. *Naisten Viirin* toimittajina työskentelivät muun muassa Emma Mattila (1930- ja 1940-luvuilla), Emma Tuominen (1950-luvulla), Frank Walli (1960-luvulla) ja Helen Kruth-Leiviskä (1970-luvulla). 

Alaotsikolla *The only Finnish women’s journal in America* julkaistu kaksitoistasivuinen viikkolehti sisälsi poliittisen aineiston lisäksi yleisluontoisia naisia kiinnostavia artikkeleita ja uutisia, kotitalousneuvoja ja kaunokirjallisuutta, joiden tarkoitus oli vedota myös laajempaan yleisöön. Lehti lakkasi suomenkielisen lukijakunnan vähennyttyä.

## Lähteet
Tert-butyylidimetyylisilyylikloridi

***tert''-Butyylidimetyylisilyylikloridi''' eli ***tert*-butyylidimetyylikloorisilaani*' (C6H15SiCl) on silaaneihin kuuluva piitä sisältävä orgaaninen yhdiste. Yhdistettä käytetään orgaanisen kemian synteeseissä.

## Ominaisuudet
*tert*-Butyylidimetyylisilyylikloridi on huoneenlämpötilassa valkoista kiteistä ja hygroskooppista ainetta. Yhdiste liukenee moniin orgaanisiin liuottimiin esimerkiksi tetrahydrofuraaniin, dimetyyliformamidiin ja dikloorimetaaniin.

## Valmistus
*tert*-Butyylidimetyylisilyylikloridia voidaan valmistaa kloorin ja *tert*-butyylidimetyylisilaanin välisellä reaktiolla..

*tert*-Butyylidimetyylisilyylikloridia käytetään liittämään karboksyylihappoihin, alkoholeihin, fenoleihin, amiineihin ja tioleihin suojaryhmäksi *tert*-butyylidimetyylisilyyliryhmä ja katalyyttinä käytetään imidatsolia tai 4-dimetyyliaminopyridiiniä. Tämä ryhmä on hyvin steerisesti estynyt, minkä vuoksi suojatut ryhmät eivät reagoi epätoivotulla tavalla. Suojaus voidaan purkaa tetrabutyyliammoniumfluoridin avulla. *tert*-Butyylidimetyylisilyyliryhmän vakauden vuoksi tert-butyylidimetyylisilyylikloridia käytetään myös suhteellisen stabiilien silyylienolieettereiden, keteenien ja keteeniasetaalien valmistamiseen. Näillä yhdisteillä on käyttöä orgaanisten synteesien välituotteina.

## Lähteet
Monokini 2.0

**Monokini 2.0** on suomalaisen taiteilijakaksikko Tärähtäneiden ämmien vuonna 2013 aloittama muotia, valokuvausta ja voimaannuttamista yhdistävä yhteisötaideprojekti. Projektin kohderyhmänä on erityisesti rintasyöpää sairastavat ja sairastaneet naiset, jotka ovat läpikäyneet rinnanpoistoleikkauksen. Projektiin osallistuneet 10 suomalaista muotisuunnittelijaa suunnittelivat yksirintaisille naisille uima-asuja. Monokini 2.0 -projektin valokuvien mallit ovat jokainen sairastaneet rintasyövän. 
Monokini 2.0 -projekti ottaa kantaa vallitseviin kauneusihanteisiin ja viestittää, kuinka rinnan rekonstruktioleikkaus on jokaisen yksilön oma valinta. Projekti käsittelee myös länsimaisia käsityksiä alastomuudesta ja paljastamisesta.

## Uima-asujen suunnittelijat

* Katriina Haikala ja Vilma Metteri / Tärähtäneet ämmät
* Outi Les Pyy
* Sasu Kauppi
* Elina Halttunen
* Tyra Therman
* Mert Otsamo
* Timo Rissanen
* Piia Keto ja Marjo Kuusinen / Kaksitvå

## Projektin saama huomio
Monokini 2.0 -projekti on saanut runsaasti julkisuutta sekä suomessa että ulkomailla. Projektista on uutisoinut mm. Daily Mail, Helsingin Sanomat, New York Daily News, The Huffington Post, The Times of India ja Al Jazeera. 

Monokini 2.0 -projekti sai laajaa julkisuutta, kun laulaja Lady Gagan hyväntekeväisyysjärjestö Born This Way Foundation  kirjoitti Facebook-sivuillaan  projektista. Kirjoitus aiheutti valtavan yleisöryntäyksen Monokini 2.0 -projektin nettisivuille ja kaatoi sivut kahdesti. 

## Monokini 2.0 Catwalk Show
Monokini 2.0 Catwalk Show järjestettiin 30. elokuuta 2015 Yrjönkadun uimahallissa Helsingissä. Päivän aikana järjestettiin kaksi muotinäytöstä, joissa Monokini 2.0 -projektin uima-asut esiteltiin yleisölle ensi kertaa valokuvien ulkopuolella. Muotinäytöksessä suunnittelijoiden uima-asuja esittelivät rintasyöpää sairastaneet naiset, joille puvut alun perin suunniteltiin. Lisäksi tapahtumassa esiintyi laulaja Astrid Swan yhtyeineen, Suomen Uimaliiton taitouintijoukkue ja Mamo-kuoro.  

## Menneet näyttelyt (2014-2015)
* 2015 ”Monokini 2.0”, Suomen Tukholman-instituutin galleria, Tukholma, Ruotsi
* 2015 ”Monokini 2.0”, Kunstplass10, Oslo, Norja
* 2014 ”Monokini 2.0”, Museum Anna Nordlander, Skellefteå, Ruotsi
* 2014 "Monokini 2.0", Suomen valokuvataiteen museo, Helsinki

## Lähteet

## Aiheesta muualla
* Tärähtäneiden ämmien sivut 
* Monokini 2.0 -projektin sivut
* Monokini 2.0 -projektin esittelyvideo
* Daily Mail, artikkeli
* Helsingin Sanomat, artikkeli
* New York Daily News, artikkeli
Karkeakarvainen istrianajokoira

**Karkeakarvainen istrianajokoira** () on kroatialainen koirarotu. Rotu on jalostettu 1800-luvun puolivälissä ketun ja jäniksen metsästykseen. Rotua käytetään myös karkottavana lintukoirana ja villisian metsästykseen. Jotkut yksilöt osoittavat myös noutotaipumusta ja hakevat saaliin niin vedestä, kuin maalta.

## Ulkonäkö
Säkä voi vaihdella huomattavasti, koska koiran ensisijainen käyttötarkoitus on metsästäminen. Rotua arvioidessa kiinnitetäänkin enemmän huomiota suorituskykyyn kuin ulkonäköön. Istrianajokoiran paino voi vaihdella 16–28 kg välillä ja säkäkorkeus on noin 44–58 cm. Nartun ihanne säkä on 50 cm ja uroksen ihanne 52 cm. 

Rodun karkea karva on hyvin säänkestävä. Peitinkarva on noin 5–8 cm pitkää ja koiralla on pohjavilla. Koiran pääväri on puhtaan valkoinen ja siinä yleensä on oransseja laikkuja. Korvat ovat lupat ja häntä piiskamainen. Koiran yleisilmeeseen kuluvat tuuheat kulmakarvat ja viikset.

## Luonne ja käyttäytyminen
Istrianajokoira ei sovi pelkästään seurakoiraksi, vaan tarvitsee metsästävän kodin. Koira on helposti koulutettavissa ja sitä käytetään paljon erilaisissa metsästysmuodoissa. Koiralla löytyy kuitenkin luonnetta, mutta se ei ole koskaan ihmiselle aggressiivinen.

## Alkuperä
Karkeakarvainen istrianajokoira on jalostettu lyhytkarvaisesta muodosta risteyttämällä sitä griffon vendeénin kanssa. Suomessa rotu on vielä melko harvinainen ja tuntematon. Ensimmäiset viisi karkeakarvaista istrianajokoiraa on tuotu Suomeen 2008 Serbiasta.

## Muunnokset
Sloveniassa rodusta on hyväksytty yksivärinen keltainen muunnos (, ). Se saa osallistua Sloveniassa näyttelyihin omassa luokassaan.

## Lähteet
USS Wesson (DE-184)

**USS Wesson** (runkonumero DE-184) oli Yhdysvaltain  laivaston Cannon-luokan saattuehävittäjä toisessa maailmansodassa, jolloin se suojasi Atlantilla saattueita.

## Valmistus

Alus tilattiin Federal Shipbuilding and Dry Dock Companyltä Newarkista New Jerseystä, missä köli laskettiin 29. heinäkuuta 1943. Alus laskettiin vesille 17. lokakuuta kumminaan rouva Eleanor Wesson ja otettiin palvelukseen vielä saman vuoden lopulla 11. marraskuuta ensimmäisenä päällikkönään H. Reich.

## Palvelus
Alus luovutettiin 10. tammikuuta 1951 MDAP-ohjelman perusteella Italialle, joka liitti sen laivastoonsa nimellä *Andromeda* runkonumerolla F-952. Alus poistettiin Yhdysvaltain laivaston alusluettelosta 26. maaliskuuta.

Alus poistettiin tammikuussa 1972 Italian laivaston alusrekisteristä ja se romutettiin.

## Lähteet
*

### Viitteet
USS Thornhill (DE-195)

**USS Thornhill** (runkonumero DE-195) oli Yhdysvaltain  laivaston Cannon-luokan saattuehävittäjä toisessa maailmansodassa, jolloin se suojasi saattueita Atlantilla.

## Valmistus

Alus tilattiin Federal Shipbuilding and Dry Dock Companyltä Newarkista New Jerseystä, missä köli laskettiin 7. lokakuuta 1943. Alus laskettiin vesille 30. joulukuuta kumminaan luutnantti Thornhillin äiti rouva J. E. Thornhill ja otettiin palvelukseen 1. helmikuuta 1944 ensimmäisenä päällikkönään reservin luutnantti John B. Shumway.

## Palvelus
Alus lähti 18. helmikuuta 1944 vastaanottotesteihin sekä miehistön koulutukseen Bermudalle, mistä se palasi New Yorkiin tasan kuukautta myöhemmin. Huhtikuun alus oli koululaivana Norfolkissa ja toukokuussa se palasi New Yorkiin suojatakseen osan saattueesta UGS42 Norfolkiin. Saattue, johon kuului 108 alusta, lähti Hampton Roadsista 13. toukokuuta kohti Pohjois-Afrikkaa. *Thornhill* saapui Bizerteen 1. kesäkuuta ja palasi New Yorkiin 29. kesäkuuta suojaten länteen matkannutta saattuetta. Heinäkuussa alus suojasi toisen saattueen Pohjois-Afrikkaan palaten New Yorkiin 7. syyskuuta.

Seuraavien kahdeksan kuukauden aikana alus teki neljä matkaa Britteinsaarille ja Ranskaan. Se lähti 9. kesäkuuta 1945 saattajadivisioona 55:n mukana Guantanamonlahdelle, mistä se jatkoi matkaansa Panaman kanavan kautta  Yhdysvaltain länsirannikolle. Divisioona saapui 9. heinäkuuta San Diegoon, mistä se jatkoi matkaansa viisi päivää myöhemmin saapuen Pearl Harboriin 19. heinäkuuta liittyen Yhdysvaltain Tyynenmeren laivaston hävittäjiin.

Alus lähti 8. elokuuta divisioonan mukana suojaten *SS Empress of Australiaa* Marshalleille. Osasto saapui Eniwetokille vuorokausi Japanin antautumisen jälkeen. Alus viipyi Marshalleilla, kunnes se lähti 7. joulukuuta *[[USS Wingfield]]in* kanssa Havaijille. Alukset saapuivat 13. joulukuuta Pearl Harboriin, jossa *Thornhill* oli tammikuun 1946 sääaluksena.

Alus lähti 2. helmikuuta Pearl Harborista Yhdysvaltoihin. Vierailtuaan San Diegossa alus saapui Bostonin laivastontelakalle 7. maaliskuuta. Viikkoa myöhemmin alus ankkuroitiin Green Cove Springsiin Floridaan. Alus poistettiin palveluksesta 17. kesäkuuta 1946 ja liitettiin Atlantin laivaston reserviin.

Alus luovutettiin 10. tammikuuta 1951 MDAP-ohjelman perusteella Italialle, joka liitti sen laivastoonsa nimellä *Aldebaran* runkonumerolla F-950. Alus poistettiin Yhdysvaltain laivaston alusluettelosta 26. maaliskuuta.

## Lähteet
*

### Viitteet
Mika Maliranta

**Mika Juhani Maliranta** (s. 3. toukokuuta 1968 Kotka) on suomalainen taloustieteilijä, filosofian tohtori ja tutkimuslaitos Laboren johtaja vuodesta 2021.

## Ura

Mika Maliranta on syntyisin kotkalaisesta työläisperheestä. Hän opiskeli tilastotiedettä ja sosiologiaa mutta päätyi taloustieteilijäksi professori Matti Pohjolan rekrytoitua hänet tutkimushankkeeseen. Maliranta valmistui maisteriksi Helsingin yliopistosta vuonna 1993 ja lisensiaatiksi 1997. Hän väitteli tohtoriksi kansantaloustieteestä Helsingin kauppakorkeakoulussa vuonna 2003.

Maliranta on työskennellyt vuodesta 2009 tutkimusjohtajana Elinkeinoelämän tutkimuslaitoksessa ja osa-aikaisena professorina Jyväskylän yliopiston kauppakorkeakoulussa. Kun hänet valittiin Palkansaajien tutkimuslaitoksen (PT) eli nykyisen Laboren johtajaksi vuonna 2021, hän päätti työnsä Kilpailu- ja kuluttajaviraston tutkimusprofessorina mutta jatkoi yhä Jyväskylän yliopiston osa-aikaisena taloustieteen professorina.

Maliranta on tutkinut muun muassa talouskasvua, tuottavuutta, työntekijöiden liikkuvuutta, innovaatioita ja kilpailua. Tiedotusvälineissä hän on profiloitunut luovan tuhon puolestapuhujana.

Malirannan ja Ari Hyytisen teos *Yritysjohdon taloustiede: Yritykset taloudessa ja taloustieteessä* oli valintakoekirjana kauppatieteellisen alan yhteisvalinnan valintakokeessa vuonna 2016.

Tilastokeskuksen aineistojen perusteella Maliranta yhdessä Satu Nurmen kanssa osoitti vuonna 2019, että suomalaiset maahanmuuttajataustaiset yritykset loivat suhteellisesti muita yritysryhmiä enemmän uusia työpaikkoja, mutta niiden tuottavuuden ja palkkojen tasot olivat hyvin matalia.  

## Yhteiskunnallisia näkemyksiä

Maliranta sanoo olevansa oikeistodemari. Hänellä on aina ollut John Rawlsin oikeudenmukaisuuskäsitys: ”Kaikista heikoimmilla olevien aseman pitäisi olla mahdollisimman hyvä.” Ihannemaailmassa ei olisi tuloeroja, mutta todellisuudessa pitää ottaa kannustimet huomioon, ja koska jotkut pitävät enemmän vapaa-ajasta tai eri asioista, tuloerot ovat väistämättömiä. Pohjoismaisen hyvinvointivaltion turvaamiseksi talous on pidettävä kunnossa. Huoltosuhde, eläkepommi ja jossain määrin velkaantuminenkin huolestuttavat Malirantaa.

## Yksityiselämä

Malirannan puoliso on toimittaja Krista Taubert.

## Julkaisuja
*  
* 
* Malirannan tutkimukset IDEASissa.

## Lähteet
USS Gandy

**USS Gandy** (runkonumero DE-764) oli Yhdysvaltain  laivaston Cannon-luokan saattuehävittäjä toisessa maailmansodassa, jolloin se suojasi Atlantilla saattueita.

## Valmistus

Alus tilattiin Tampa Shipbuilding Companyltä Tampasta Floridasta. Se laskettiin vesille 12. joulukuuta 1943 kumminaan Andrew Jackson Gandyn sisar Ruby Gandy ja otettiin palvelukseen 7. helmikuuta 1944 ensimmäisenä päällikkönään W. A. Sessions.

## Palvelus
Alus luovutettiin 10. tammikuuta 1951 MDAP-ohjelman perusteella Italialle, joka liitti sen laivastoonsa nimellä *Altair* runkonumerolla F-951.

## Lähteet
*

### Viitteet
Mancini (täsmennyssivu)

**Mancini**  [] on italialaisperäinen sukunimi, joka etymologisesti tarkoittaa ”vasenkätinen”.  Tunnettuja Mancini-nimisiä henkilöitä ovat:

* Mancini, oik. *Alessandro Faiolhe Amantino* (s. 1980), brasilialainen jalkapalloilija
* Alessandro Mancini (s. 1975), sanmarinolainen poliitikko
* Henry Mancini (1924–1994), yhdysvaltalainen säveltäjä
* Laura Beatrice Mancini (1823–1869), italialainen runoilija
* Louis-Jules Mancini-Mazarini (1716–1798), ranskalainen herttua, diplomaatti, valtioministeri ja kirjailija
* Roberto Mancini (s. 1964), italialainen jalkapalloilija ja jalkapallovalmentaja
* Victor Mancini (s. 2002), yhdysvaltalainen jääkiekkoilija. 

## Kuvitteellisia hahmoja
* Lucy Mancini, kuvitteellinen hahmo Kummisetä-romaanissa ja -elokuvissa
* Poika Mancini, Kauko Röyhkän samannimisen romaanin hahmo 
* Vincent Mancini-Corleone, kuvitteellinen hahmo elokuvassa Kummisetä III.
Laimdota Straujuma

**Laimdota Straujuma** (s. 24. helmikuuta 1951) on latvialainen poliitikko ja maan entinen pääministeri. Straujuma nimitettiin Latvian pääministeriksi tammikuussa 2014 Valdis Dombrovskisin erottua tehtävästä Riian kauppakeskuksen romahdusonnettomuuden jälkeen. Hän on ensimmäinen nainen Latvian pääministerinä. Straujuman johtama keskusta-oikeistolainen koalitio sai äänienemmistön lokakuun 2014 parlamenttivaaleissa. Straujuma ilmoitti joulukuussa 2015 eroavansa pääministerin tehtävistä. Hallituksen sisällä oli ollut erimielisyyksiä ja pääministerin johtamistapaa oli arvosteltu virkamiesmäisen harmaaksi. Uudeksi pääministeriksi nimitettiin 11. maaliskuuta 2016 Māris Kučinskis.

## Lähteet

## Aiheesta muualla
Ansaintamalli

**Ansaintamalli** ()  on käsite, jolla kuvataan tulojen hankkimista. Ansaintamalli määrittelee tulolähteet, yrityksen tai muun toimijan tarjoaman hyödyn (value), hyödyn hinnoittelun ja maksajan. Mallin avulla on tarkoitus tunnistaa tuote tai palvelu, jonka avulla syntyy tuottoa sekä ymmärtää tavat, joilla tuotetta tai palvelua myydään.  

## Liiketoimintamalli, ansaintalogiikka ja ansaintamalli
Liiketoimintamalli, ansaintalogiikka ja ansaintamalli liittyvät toisiinsa ja muodostavat monitasoisen yrityksen toimintaperiaatteita kuvaavan jäsennyksen. Liiketoimintamalli on yläkäsite, jota ansaintalogiikka ja -malli täsmentävät.
Ansaintalogiikka strategisena käsitteenä kertoo yrityksen toiminnan tuloksellisuudesta osoittaessaan tulojen kertymisen tavat. Ansaintamalli voidaan käsittää suppeammin operatiivisiksi hinnoitteluperiaatteiksi, jotka täsmentävät yrityksen tulonmuodostuksen. 

## Ansaintamalleja
Keskeiset ansaintamallit ovat seuraavat:
* tuotemyynti (product sales model): asiakkaita veloitetaan heidän ostamistaan tuotteista tai palveluista
* tilaajamalli (subscription model): palvelusta veloitetaan kuukausi- tai vuosimaksu
* transaktiolaskutus (transaction fee models): veloitetaan asiakkaita tapahtumien määrän tai arvon mukaan
* mainosrahoitteinen malli (advertising support model): veloitetaan mainostajia palvelun käyttäjien sijasta
* sponsorointimalli (sponsorship models): palvelun rahoitus perustuu sponsorointiin, jolla ei tavoitella suoraa taloudellista hyötyä
## Katso myös
* Liikeidea
* Liiketoimintamalli

## Lähteet
* 
* 
* 
* 
### Viitteet

 
## Kirjallisuutta
* 
* 
* 
## Aiheesta muualla
* http://www.itewiki.fi/opas/ansaintamallit-ja-digitalisaatio/
Lentopallon miesten Euroopan-mestaruuskilpailut 1955

**Lentopallon Euroopan-mestaruuskilpailut 1955** pelattiin Bukarestissa Romaniassa 15.-25. kesäkuuta. Kyseessä olivat järjestyksessään neljännet miesten lentopallon Euroopan-mestaruuskilpailut.

## Alkulohkot

### Lohko A

### Lohko B

### Lohko C

### Lohko D

## Loppusarjat

### sijat 1–8

### sijat 9–14

## Lopulliset sijoitukset

## Lähteet
* Tulokset
Michael Pax

**Michael "Mikko" Pax** (5. joulukuuta 1930 Berliini, Saksa – 10. syyskuuta 2015 Kirkkonummi) oli saksalaissyntyinen suomalainen biodynaamisen maanviljelyn uranuurtaja. Hän on suomalaisen luomuverkoston historian kannalta yksi merkittävimpiä henkilöitä, sillä hänen ansiotaan on Biodynaamisen yhdistyksen neuvonta- ja kurssitoiminnan alkaminen 1950-luvun lopulla.

Pax muutti Suomeen 1954 biodynaamisen tilan tilanhoitajaksi Paraisille. Hän aloitti 1960-luvulla Biodynaamisen yhdistyksen viljelykonsulenttina ja viljeli Kirkkonummella omaa vihannestilaa.

## Lähteet

## Kirjallisuutta
* Sampsa Heinonen, Michael Pax - Suomalaisen luomutuotannon elävä legenda, Luomulehti 20 (2001): 6 s. 36–37
* Kari Järvinen, Michael Pax 70 vuotta, Demeter 3/2000 s. 26
* Sirkka-Liisa Virtanen-Lohtaja: Michael Pax – Suomen biologisen viljelyn grand old man 70-vuotias, Demeter 1/2001 s. 7–10
* Sirkka-Liisa Virtanen-Lohtaja: Michael Pax jatkaa muisteluaan, Demeter 2/2001 s. 11–14
Nokelainen

**Nokelainen** on suomalainen sukunimi muun muassa seuraavilla henkilöillä:

* Esko Nokelainen (s. 1947), jääkiekkoilija
* Heidi Nokelainen (s. 1990), keihäänheittäjä
* Kai Nokelainen, mäkihyppääjä
* Katja Nokelainen (s. 1979), keihäänheittäjä
* Petteri Nokelainen (s. 1986), jääkiekkoilija
* Toivo Nokelainen (1887–1954), kirvesmies, pienviljelijä ja kansanedustaja (SDP)
* Uuno Nokelainen (1921–2009), poliitikko, TPSL:n puheenjohtaja
Nyqvist

**Nyqvist**, **Nykvist** tai **Nyquist** on seuraavien henkilöiden sukunimi, jotka ovat suomalaisia ellei toisin mainita:

* Ann-Christin Nykvist (s. 1948), ruotsalainen poliitikko
* Arto Nyqvist (s. 1958), moottoripyöräilijä
* Aulis Nyqvist (s. 1941), valokuvaaja ja taidemaalari
* Edvard Nyqvist (1882–1948), Helsingin miliisipäällikkö sisällissodan aikana
* Gerd Nyquist (1913–1984), norjalainen kirjailija
* Gustav Nyquist (s. 1989), jääkiekkoilija
* Hans Nyqvist (s. 1939), muotoilija
* Harry Nyquist (1889–1976), ruotsalais-yhdysvaltalainen sähköinsinööri ja fyysikko, jonka mukaan on nimetty Nyquistin teoreema
* Inga-Lill Nyqvist (myöh. Härkälä, 1931–2022), juoksija
* Ingmar Nykvist (1917–1984), suomenruotsalainen toimittaja ja kirjailija
* Jan Nyquist (s. 1962), näyttelijä
* Julius Nyqvist (s. 1992), jääkiekkoilija
* Kalevi Nyqvist (s. 1936), säveltäjä, sanoittaja, sovittaja ja soittaja
* Katri Nyquist (s. 1966), näyttelijä ja ohjaaja
* Malin Nyqvist (s. 1998), ohjaaja, käsikirjoittaja, DJ ja taiteilija
* Marita Nyqvist (s. 1985), endurokuljettaja
* Michael Nyqvist (1960–2017), ruotsalainen näyttelijä
* Nella Nyqvist (s. 2006), sulkapalloilija
* Sanna Nyqvist (s. 1977), kirjallisuudentutkija, tietokirjailija, kirjallisuuskriitikko ja dosentti
* Sven Nykvist (1922–2006), ruotsalainen elokuvaaja
* Veikko Nyqvist (1916–1968), kiekonheittäjä.

## Muuta
*Nyquistin teoreema
*Pysäyttäkää Nyqvist, vakoilukomediasarja vuodelta 2022.
Lattu

**Lattu** on suomalainen sukunimi muun muassa seuraavilla:

* Ari-Pekka Lattu (1978–2022), aitajuoksija
* Iisakki Lattu (1857–1932), kansakoulunopettaja ja näyttelijä
* Jasper Lattu (s. 2005), jääkiekkomaalivahti
* Juuso Lattu (s. 1994), pesäpalloilija
* Matti Lattu (s. 1971), judoka
* Onnie Lattu (1906–1995), amerikansuomalainen kontra-amiraali
* Pekka Lattu (1878–1939), eduskunnan pikakirjoittaja, suomentaja ja helluntailiikkeen saarnamies
* Pete Lattu (s. 1979), näyttelijä, Satu Linnapuomin veli
* Satu Linnapuomi, ent. *Lattu*, (s. 1975), teatteriohjaaja ja tv-toimittaja, Pete Latun sisko.
Lentopallon miesten Euroopan-mestaruuskilpailut 1977

**Lentopallon Euroopan-mestaruuskilpailut 1977** pelattiin Suomessa 25. syyskuuta - 2. lokakuuta. Kyseessä olivat järjestyksessään kymmenennet miesten lentopallon Euroopan-mestaruuskilpailut ja ne järjestettiin samanaikaisesti naisten turnauksen kanssa. Kisapaikkakuntina toimivat Helsinki, Tampere, Oulu ja Turku. Suomen joukkue sijoittui kisoissa yhdenneksitoista voitettuaan avausottelussaan 25. syyskuuta Unkarin Helsingissä 3–1 ja päätösottelussaan Alankomaat.

## Alkulohkot

### Lohko A
**Helsinki**

### Lohko B
**Tampere**

## Sijoitusottelut

### sijat 9-12

### sijat 5-8

### sijat 1-4

## Lopulliset sijoitukset

## Lähteet
* Tulokset
* Lentopallokirja 2003-2004, sivu 112 (tulos ottelusta Suomi-Alankomaat)

### Viitteet
Markus Sovala

**Markus Sovala** (s. 1960) on suomalainen virkamies. Hän on toiminut Tilastokeskuksen pääjohtajana vuodesta 2021 lähtien. 

## Ura
Sovala on valmistunut valtiotieteiden tohtoriksi Helsingin yliopistosta. Hänen kansantaloustieteen väitöskirjansa käsitteli palkanmuodostusta.

Sovala on työskennellyt muun muassa neuvonantajana Maailmanpankissa, valtiovarainministeriön budjettiosaston apulaisbudjettipäällikkönä ja kansantalousosaston talouspolitiikan yksikön päällikkönä sekä Vanhasen hallituksen yrittäjyyden politiikkaohjelman ohjelmajohtajana. Vuosina 2013-2016 Sovala työskenteli valtiovarainministeriön kansantalousosaston osastopäällikkönä, 2016-2019 Uudenmaan liiton muutosjohtajana ja 2019-2021 valtiovarainministeriön talouspolitiikan koordinaattorina.

Yleisen valtio-opin dosentti Eero Murron virkanimityskirjan mukaan sosialidemokraatteja edustava Sovala oli vuoteen 2014 mennessä saanut neljä poliittista virkanimitystä, mikä oli tarkasteluajanjaksona eniten. Vuoteen 2021 mennessä Sovala oli nimitetty vielä kolmeen muuhun huippuvirkaan, tuoreimpana Tilastokeskuksen pääjohtajuus.

## Lähteet
Billy Ions

**William Greenwell “Billy” Ions** (s. 11. maaliskuuta 1994 Ashington, Englanti) on englantilainen uransa lopettanut jalkapalloilija, joka pelasi lähes koko ammattilaisuransa ajan Suomessa. Hän oli pelipaikaltaan hyökkääjä.

## Ura
Ions syntyi Englannissa, mutta hän muutti jo lapsena perheensä kanssa Espanjaan Teneriffalle. Seuratasolla hän edusti paikallisen CD Tenerifen juniorijoukkueita. Helmikuussa 2010 Ions siirtyi takaisin Englantiin Newcastle Unitedin junioreihin ja edelleen kaksi vuotta myöhemmin Leeds Unitedin organisaatioon.

Keväällä 2013 Ions siirtyi Kakkosessa pelanneeseen PS Kemi Kingsiin. Hän muodosti Christian Eisselen kanssa tehokkaan hyökkäyskaksikon, tehden joukkueensa maaleista yli puolet. PS Kemi voitti lohkonsa, mutta hävisi nousukarsinnassa HIFK:lle. Kaudella 2014 joukkue voitti taas Kakkosen lohkonsa ja onnistui nousemaan Ykköseen karsintojen kautta. Ions teki jälleen yhdessä Jonte Smithin kanssa yli puolet PS Kemin sarjamaaleista. Kaudella 2015 PS Kemi sijoittui ensimmäiselle tilalle Ykkösessä ja saavutti nousun Veikkausliigaan. Ions itse oli jaetulla toisella sijalla maalintekijätilastossa 17 maalillaan. Lisäksi hänet valittiin kauden 2015 Ykkösen parhaaksi pelaajaksi.

Ions siirtyi elokuussa 2016 Kemistä loppukauden mittaisella lainasopimuksella SJK:n riveihin. Samalla hän solmi uuden seuransa kanssa sopimuksen kahdesta seuraavasta kaudesta.

Billy Ionsilla on kasassa Veikkausliigassa ennen kauden 2019 alkua kaikkiaan 68 ottelua ja niissä tehtynä 25 maalia. Syyskuussa 2020 Ions ja SJK purkivat sopimuksensa yhteisellä päätöksellä.

Ions ei jatkanut uraansa jalkapalloilijana enää kauden 2020 jälkeen.

## Lähteet
Häyhä

**Häyhä** on seuraavien suomalaisten henkilöiden sukunimi:

* Arvi Häyhä (1900–1942), juristi, Sortavalan kaupunginjohtaja 
* Johannes Häyhä (1839–1913), opettaja ja kirjailija
* Juha Häyhä (s. 1956), juristi, korkeimman oikeuden jäsen
* Lauri Häyhä (1932–2023), jalkapalloilija
* Simo Häyhä (1905–2002), suomalainen sotilas.
Perhetutkimus

**Perhetutkimus** on tutkimusala jonka kohteena ovat erilaiset perheet ja niihin liittyvät ilmiöt. Artikkeli on katsaus yleisempiin perhetutkimuksen teorioihin, tutkimuksiin ja suuntauksiin. 

## Keskeiset teoreettiset suuntaukset vuosikymmenittäin
Varhaisimmat suuntaukset ovat 1950-luvulle ajoittuvat Talcott Parsonin teoria universaalista perheestä ja Erik. H. Eriksonin esittämä psykososiaalisia kehitysvaiheita koskeva teoria. 1970 -luvulla nousivat Juri Bronfenbrennerin bioekologisen mallin sovellus perheeseen ja Dorothy E. Smithin feministis-marxilais painottunut tulkinta siitä, miten perhe tuotetaan ideologisesti. (2014, 9)

1980-luvulla alkoi nousta näkökulma, jossa perhettä tarkasteltiin elämänkulun aikaa vaihtelevana yhteisönä. Enemmän huomiota kuitenkin sai yhä perhetutkimusta hallinnoiva konstruktionistinen suuntaus. Painotetaan sosiaalisen todellisuuden, niin myös perheen diskursiivista luonnetta eli sitä, että perheen jäljille päästään puhetta ja tekstejä tutkimalla (2014, 8-9). 

1990-luvulla rinnalle nousi konfiguraatiotutkimus. Siinä perhettä tarkasteltiin monien suhdeverkostojen leikkauspisteenä, sekä toisaalta perheen käytäntöjä ja arkielämää koskevaa tutkimus. (2014, 9-10) 2000-luvulla joukkoon liittyi evoluutioteoriasta noussut tulkinta perhemuodostuksen säännöistä. 

## Perhetutkimusta tekevät tahot Suomessa
Jyväskylän yliopistolla on vuonna 1990 perustettu monitieteinen Perhetutkimuskeskus. Sen päätieteenalat ovat kasvatustieteet, psykologia ja sosiaalitieteet. Tutkimusten lisäksi keskus edistää sekä tohtorikoulutusta että post doc -tutkimusta. Perhetutkimuskeskuksen sivuilta löytyy ajankohtaista tietoa toiminnasta ja tutkimusaiheista.

Myös Väestöntutkimuslaitos tutkii perhesuhteita Suomessa. Erityisenä kohteena ovat suomalaisten parisuhteet, perheeseen sekä lasten hankintaan liittyvät valinnat ja asenteet. Tutkimusote on poikkitieteelinen, joka toteutuu väestötieteellisen, sosiologisen ja psykologisen asiantuntijuuden kautta. Väestöntutkimuslaitos on julkaissut vuodesta 1997 vuosittaisen perhebarometrin, jossa esitetään alueellisesti kattavaa tietoa jostakin perhettä koskevasta yhteiskunnallisesta teemasta. Toimintaa on tukenut alusta asti Alli Paasikiven Säätiö.

## Lähteet
* DAY, R.  2010. Introduction to family processes (fifth ed.) NY: Routledge.
* KUCZYNSKI, L. (toim.) 2003. Handbook of dynamics in parent-child relations. Sage. OSAT I, II, III: E-kirja.
* JENSEN, A-M. & Mc KEE, L. (toim.) 2003. Children and the changing family. Between transformation and negotiation. Lontoo: Routledge.
* JALLINOJA, R., HURME, H. & JOKINEN, K. (toim.) 2014. Perhetutkimuksen suuntauksia. Helsinki: Gaudeamus.
* Jyväskylän yliopisto, Perhetutkimuskeskus. 2015. https://www.jyu.fi/ytk/laitokset/perhetutkimus
* SEVÓN, E. & NOTKO, M. (toim.) 2008. Perhesuhteet puntarissa. Palmenia-sarja 43. Helsinki: Gaudeamus.
* Väestöliitto. Perhetutkimus. 2015. http://www.vaestoliitto.fi/tieto_ja_tutkimus/vaestontutkimuslaitos/perhetutkimus/ 

## Aiheesta muualla
* http://www.gaudeamus.fi/tag/perhetutkimus/
Kontturi

**Kontturi** on seuraavien suomalaisten henkilöiden sukunimi:

* Hannu Kontturi (s. 1979), käsikirjoittaja ja ohjaaja
* Hulda Kontturi (1906–?), Helsingin käsityöopettajaopiston rehtori
* Jaana Sieviläinen (o.s. *Kontturi*, s. 1982), pituushyppääjä
* Kyösti Kontturi (1949–2015), fysikaalisen kemian professori, Venny Kontturin poika
* Otro Kontturi (1924–2009), yliopistonlehtori, Ylioppilasteatterin johtaja
* Peppi Kontturi (s. 2004), jalkapalloilija
* Tarja Porkka-Kontturi (s. 1982), pelialan aktiivi ja tuottaja, viestintäjohtaja
* Venny Kontturi (1913–1981), kirjailija.
Angus Deaton

**Angus Deaton** (s. 19. lokakuuta 1945 Edinburgh) on skotlantilaissyntyinen mikrotaloustieteilijä. Hän sai vuoden 2015 Nobelin taloustieteen palkinnon kulutusta, köyhyyttä ja hyvinvointia koskevista tutkimuksistaan.

Deaton väitteli taloustieteen tohtoriksi Cambridgen yliopistossa vuonna 1974. Hän on toiminut taloustieteen professorina Princetonin yliopistossa vuodesta 1983. Deatonilla on sekä Britannian että Yhdysvaltain kansalaisuus.

## Lähteet
Viksten

**Viksten**, **Vikstén** tai **Wiksten** on muun muassa seuraavien henkilöiden sukunimi:

* Albert Viksten (1889–1969), ruotsalainen kirjailija
* Alice Wiksten (s. 1998), suomalainen jalkapalloilija
* Anders Wikstén (1863–1936), suomalainen pankinjohtaja
* Daniel Viksten (s. 1989), ruotsalainen jääkiekkoilija
* Erkki Wiksten (1927–1993), suomalainen toimitussihteeri ja päätoimittaja
* Johanna Viksten, suomalainen laulunsanoittaja
* Nico Vikstén (s. 1997), suomalainen jääkiekkomaalivahti
* Sanna-Maija Wiksten (s. 1980), suomalainen taitoluistelija
* Tommi Viksten (s. 1966), suomalainen muusikko ja säveltäjä
* Vilho (Ville) Viksten (1930–2014), suomalainen kirjallisuuden tutkija, opettaja ja kustannusjohtaja.
Archánes (palatsi)

**Archánes** (; myös transl. *Arhánes*) on minolaisaikaisen palatsin ja asutuksen arkeologinen kohde Kreetan saarella Kreikassa. Se sijaitsee Archánesin kaupungissa Archánes-Asteroúsian kunnassa. Kohde on saanut nimensä nykyisestä kaupungista. Sen minolaisaikaista nimeä ei tunneta.

## Historia

Archánesin palatsin arvioidaan olleen rakennettu noin vuonna 1900 eaa. samaan aikaan muiden suurten minolaisten palatsien kanssa. Se tuhoutui maanjäristyksessä 1700-luvulla eaa. ja uudelleen 1600-luvulla eaa., ja jälleenrakennettiin kummallakin kerralla. Lopullisesti se tuhoutui noin vuonna 1450 eaa. Paikan arvioidaan kuitenkin säilyneen käytössä myös mykeneläisellä jälkipalatsikaudella noin vuoteen 1200 eaa. saakka.

Archánesin palatsin käytössä oli lähellä sijaitseva Fournín hautausmaa, joka on merkittävin tunnettu minolainen hautausmaa. Lisäksi lähellä ovat sijainneet muun muassa Anemóspilian pyhäkkö sekä Gioúchtas- eli Juktasvuoren vuorenhuippupyhäkkö.

Aluetta tutki ensimmäisenä Arthur Evans. Systemaattiset kaivaukset aloittivat Giánnis Sakellarákis ja Éfi Sapouná (myöh. Sapouná-Sakellaráki) vuonna 1964.

## Rakennus ja löydökset

Palatsin rauniot ovat Archánesin kaupungin alla. Palatsin on arvioitu olleen suunnilleen samankokoinen kuin Knossoksen ja Faistoksen palatsit. Palatsi on sijainnut noin kahdeksan kilometriä Knossoksen palatsista etelään. Palatsin tutkittu pääosa sijaitsee Áno Archánesissa kaupunginosassa, joka tunnetaan nimellä Tourkogeitoniá (”Turkkilaiskaupunginosa”). Palatsista on kaivettu tähän mennessä muun muassa monumentaalinen sisäänkäynti, jossa on propylon, erilaisia huoneita, portaikkoja ja valokuilu, pyhäkkö, varastohuoneita sekä osa palatsin keskuspihasta. Osia palatsista on löydetty myös muualta kaupungista. Näihin kuuluu muun muassa sisterni, osa teatterialueesta, palatsin arkisto sekä muurien osia. Palatsia ei ole kuitenkaan voitu kaivaa ja tutkia kokonaan, koska se on suureksi osaksi rakennusten peittämä.

Rakennus on todennäköisesti ollut kaksikerroksinen ja se on ollut koristeltu seinämaalauksilla. Raunioista on löydetty muun muassa erilaisia saviastioita, rituaaliesineitä, norsunluisia idoleita, savesta tehty minolaisen talon pienoismalli sekä lineaari-A-tauluja.

Koska palatsi on sijainnut hyvin lähellä Knossosta eikä paikkaa ole voitu tutkia kokonaan, on myös epäilty sitä, olisiko kohde todella ollut palatsi termin tiukimmassa merkityksessä. Toisaalta rakennus on löytöjen perusteella ollut sekä hallinnollisessa, kaupallisessa että uskonnollisessa käytössä, se on suurikokoinen, ja sen arkkitehtuurissa on kaikki palatsien keskeiset piirteet.

Kohde ei ole säännöllisesti avoinna yleisölle, mutta osia siitä voi nähdä kadulta. Alueelta tehtyjä esinelöytöjä on esillä Archánesin arkeologisessa museossa.

## Lähteet
Foúrnou Koryfí

**Foúrnou Koryfí** (; myös *Foúrnou Korifí*, *Fúrnu Korifí*) on minolaisaikaisen asutuksen arkeologinen kohde Kreetan saarella Kreikassa. Se sijaitsee Ierápetran kunnassa noin 3,5 kilometrin päässä Mýrtoksen kylästä. Paikka sijaitsee kukkulan huipulla ja ylärinteellä lähellä Libyanmeren rantaa. Paikan nimi on nykyaikainen. Asutuksen minolaisaikaista nimeä ei tunneta.

Paikka on ollut asuttuna pelkästään EM II -kaudella eli noin vuosina 2900–2300 eaa. Näin sen löydökset antavat merkittävää tietoa juuri tämän aikakauden elämästä. Asutuksen historiassa on kaksi vaihetta, ensimmäinen EM IIA -kaudella ja toinen EM IIB -kaudella, jonka lopuksi asutus tuhoutui tulipalossa. Arkeologiset kaivaukset alueella suoritettiin vuonna 1967 Peter Warrenin johdolla.

Asutuksen koko on noin 1&nbsp;250 neliömetriä ja se on koostunut noin sadasta talosta tai huoneesta. Niiden luonteesta on esitetty erilaisia teorioita. Rakennuksiin kuuluu useita työpaja- ja säilytyshuoneita muun muassa keramiikkaa ja villantuotantoa varten. Erään tulkinnan mukaan rakennusten samankaltaisuus osoittaa, ettei yhteisö vielä tuntenut sosiaalista hierarkiaa. Asutusta on ympäröinyt kivinen muuri.

Lähellä Mýrtoksen kylää, noin 1,7 kilometriä länteen Foúrnou Koryfístä, sijaitsee myös Mýrtos Pýrgoksen minolaisen asutuksen kohde.

## Lähteet
Karfí

**Karfí** (; myös *Karphi*) on vuorenhuippu ja minolaisaikaisen asutuksen arkeologinen kohde Kreetan saarella Kreikassa. Se sijaitsee Díktivuorilla Lasíthin ylätasangon pohjoispuolella noin 1&nbsp;100 metrin korkeudessa. Asutus käsitti Karfín ja Mikrí Kopránan vuorenhuippujen välisen tasaisemman alueen. Paikan nykyaikainen nimi on peräisin vuorenhuipusta. Asutuksen minolaisaikaista nimeä ei tunneta.

Keskiminolaisella kaudella (n. 2000–1600 eaa.) paikalla oli todennäköisesti vuorenhuippupyhäkkö. Myöhäisminolaisella kaudella (LM IIIC, noin 1190–1170 eaa.) paikalle syntyi asutus, joka toimi turvapaikkana alemmista minolaisasutuksista muuttaneille. Tutkijoiden mukaan Karfín asukasluku on ollut suurimmillaan noin 3&nbsp;500.

Asutus säilyi käytössä aliminolaiselle kaudelle (n. 1100–950 eaa.), jolloin sen asukkaat olivat viimeisiä minolaisia, niin kutsuttuja eteokreettejä. Tämän jälkeen se hylättiin vähitellen. Paikalta on löytynyt suhteellisen vähän muinaisesineitä, koska asutus ei monien muiden minolaisten asutusten tavoin tuhoutunut äkkiä, vaan ihmiset veivät esineet mukanaan kun paikka hylättiin.

Asutuksesta on tunnistettu useita pyhäkköjä. Yksi merkittävimmistä esinelöydöistä on jumalatarhahmo, jonka kädet on nostettu ylös rukous- tai siunausasentoon. Asutuksen ympäriltä on löydetty hauta-alueita ja useita pieniä *[[tholos]]*-hautoja.

Alueen kaivaukset suoritti John Pendlebury vuosina 1937–1939. Paikan arkeologisen merkittävyyden oli ymmärtänyt jo Arthur Evans.

## Lähteet

## Aiheesta muualla
Palaíkastro

**Palaíkastro** (; transl. myös *Palékastro*; ) on Kreikan kylä, joka sijaitsee Kreetan saaren itäosassa. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Aiemmin kylä kuului Ítanoksen kuntaan ja vuodesta 2011 lähtien Siteían kunnan Ítanoksen kunnallisyksikköön. Kylän väkiluku on 953 (vuonna 2011).

Palaíkastro, suomeksi ”Vanha linna”, muodostaa myös laajemman kyläyhdyskunnan (Τοπική Κοινότητα Παλαικάστρου, *Topikí Koinótita Palaikástrou*), johon kuuluvat varsinaisen Palaíkastron kylän lisäksi kylät Agkáthia, Chióna, Chochlakiés, Koureménos, Kyriamádi, Lýdia, Mertýdia ja Vígla sekä Toploú. Koko yhdyskunnan väkiluku on 1&nbsp;227.

Palaíkastron alueen nähtävyyksiin kuuluvat muun muassa Rousolákoksen (myös Roussolákkos) minolaisaikaisen asutuksen arkeologinen alue, joka sijaitsee pari kilometriä kylästä itään lähellä Chiónan kylää, sekä Toploún luostari, joka sijaitsee noin viisi kilometriä luoteeseen.

## Lähteet

## Aiheesta muualla
Mýrtos Pýrgos

**Mýrtos Pýrgos** (; myös *Mírtos Pírgos*) eli *Pýrgos Mýrtou* (Πύργος Μύρτου; myös *Pírgos Mírtou*) on minolaisaikaisen asutuksen arkeologinen kohde Kreetan saarella Kreikassa. Se sijaitsee Ierápetran kunnassa lähellä Mýrtoksen kylää. Paikan nimi on nykyaikainen ja tulee paikalle myöhemmin rakennetusta tornista (*pýrgos*). Asutuksen minolaisaikaista nimeä ei tunneta.

Asutuksen huippukautta olivat EM II – LM I -kaudet eli noin vuodet 2200–1450 eaa. Tutkimuksessa asutuksen historia on jaettu neljään vaiheeseen: Pýrgos I tuhoutui tulipalossa EM IIB -kaudella. Pýrgos II asutettiin uudestaan MM IA -kaudella. Pýrgos III oli olemassa vanhalla palatsikaudella (MM IB–MM II) ja Pýrgos IV myöhäisellä minolaisella kaudella (LM IA/B). Alueen arkeologiset kaivaukset suoritettiin vuosina 1969–1970 ja 1981–1982 Gerald Cadoganin johdolla.

Asutuksen merkittävin rakennus on suuri ”huvila”, joka oli rakennettu Pýrgos IV -vaiheessa. Rakennuksen arkkitehtuuri muistuttaa minolaisia palatseja: siinä on ollut kaksi tai jopa kolme kerrosta, keskuspiha, portaikko ja valokuiluja. Rakennus on todennäköisesti ollut yhteisön hallitsijan asunto. Sen ympärillä on muita taloja, työpajoja ja varastotiloja. Alueelta on löydetty muun muassa lineaari-A-kirjoituksia.

Lähellä Mýrtoksen kylää, noin 1,7 kilometriä itään Pýrgoksesta, sijaitsee myös Foúrnou Koryfín minolaisen asutuksen kohde.

## Lähteet

## Aiheesta muualla
Luettelo Victorian paikallishallintoalueista

**Luettelo Victorian paikallishallintoalueista** käsittää Australian osavaltion Victorian paikallishallintoalueet (). Victoria on jaettu 79 paikallishallintoalueeseen. Näistä 31 sijaitsevat Melbournen suurkaupunkialueella ja muodostavat Melbournen.

 = Kuuluu Melbournen metropolialueeseen

## Lähteet

## Aiheesta muualla

*Municipal Association of Victoria
Carlo Bergamini (F593)

**Carlo Bergamini** (runkonumero F593) oli Italian laivaston Bergamini-luokan fregatti.

## Valmistus

Alus tilattiin CRDA:n Triesten telakalta, missä köli laskettiin 19. heinäkuuta 1959. Se laskettiin vesille 16. kesäkuuta 1960 ja liitettiin laivastoon 23. kesäkuuta 1962.

## Palvelus
Alus poistettiin alusluettelosta marraskuussa 1981.

## Lähteet

*

### Viitteet
Rousolákos

**Rousolákos** (; myös *Roussolákkos*, *Rusolákos*) on minolaisaikaisen kaupungin arkeologinen kohde Kreetan saarella Kreikassa. Se sijaitsee Siteían kunnassa lähellä Chiónan kylää, noin kaksi kilometriä itään Palaíkastron kylästä. Siksi alueeseen viitataan usein myös *Palaíkastron* nimellä. Kummatkin nimet ovat nykyaikaisia. Paikan minolaisaikaista nimeä ei tunneta.

## Historia

Rousólakoksen alue on ollut asuttu viimeistään varhaiselta minolaiselta kaudelta (EM II, noin 2900–2300 eaa.) lähtien. Kaupunki itsessään kehittyi keskiminolaisella kaudella (MM IB–MM IIA, noin 1900–1640 eaa.) ja kasvoi edelleen myöhäisminolaiselle kaudelle (LM IA/IB, noin 1600–1425 eaa.) saakka. Kaupunki oli toiseksi suurin tunnettu minolainen asutus Knossoksen jälkeen. Kaupungin ympäristö on ollut hyvää maanviljelysaluetta ja sieltä on ollut hyvä kulkuyhteys saaren sisäosiin. Chiónan lahti muodosti puolestaan suojaisan sataman kaupungin käyttöön. Kaupunkia palveli Petsofáksen vuorenhuippupyhäkkö, joka on yksi lajinsa merkittävimmistä. Káto Zákroksen palatsi sijaitsi noin kaksi kilometriä etelään.

Kaupunki tuhoutui useasti maanjäristyksissä. LM IB -kaudella noin 1480–1425 eaa. se tuhoutui tulipalossa kaikkien muiden minolaisten kohteiden tavoin, mutta paikka säilyi silti asuttuna myös tämän jälkeen.

Alueen järjestelmälliset arkeologiset kaivaukset suoritettiin vuosina 1902–1906 R. Bosanquetin ja R. M. Dawkinsin johdolla sekä vuosina 1962–1963 Hugh Sackettin ja Mervyn Pophamin johdolla. Kaivauksia on suoritettu myös tämän jälkeen. Osa raunioista on nykyisin katettu.

## Löydökset

Kaupungilla on ollut selvästi suunniteltu pohjakaava, jossa kaupunki on jaettu kortteleihin. Kaupungin pääkadun pituus on 145 metriä. Siihen risteää kohtisuorasti kolme pienempää katua, joista yksi on 70 metriä pitkä. Tutkimuksessa korttelit on nimetty kirjaimin (kortteli Beta, kortteli Gamma jne.). Suurin kortteli, kortteli Delta, on kooltaan 1&nbsp;800 neliömetriä. Jokaisessa korttelissa oli 4–5 taloa. Erityisesti pääkadun varrella olevat talot ovat selvästi olleet ylellisiä.

Kaupungissa on löydösten perusteella harjoitettu monipuolista käsityöläisyyttä, kauppaa ja maanviljelyä. Kaupungin läheltä on löydetty paljon muita minolaisaikaisia asutuksia, yksittäisiä taloja sekä hauta-alueita.

Vain pieni osa kaupungista on kaivettu esiin. Jotkut tutkijat ovat arvelleet, että maan alla saattaisi olla jopa palatsin rauniot.

## Lähteet

## Aiheesta muualla
Prameat mustalaishäät

**Prameat mustalaishäät** on tositelevisiosarja, joka seuraa äärimmäisyyksiin vietyjä häitä, aina tekojalokivistä kirkkosalin pituisiin laahuksiin ja morsiushuntuihin.
Vasilikí (Lasíthi)

**Vasilikí** () on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylä on osa Pacheiá Ámmoksen kyläyhdyskuntaa. Kylän väkiluku on 72 (vuonna 2011).

Vasilikí on myös minolaisaikaisen asutuksen arkeologinen kohde. Asutuksen minolaisaikaista nimeä ei tunneta. Asutus on osoittautunut suhteellisen varhaiseksi minolaiseksi kyläksi, jossa on ollut useita vaiheita EM II -kaudelta (noin 2900–2300 eaa.) lähtien. Kylä oli suurimmillaan MM IA -kaudella (noin 2160–1900 eaa.) ja taloja rakennettiin ainakin vielä LM IA -kaudella (noin 1600–1480 eaa.). Kylä on tuhoutunut useaan otteeseen tulipalossa. Talot oli rakennettu aivan kiinni toisiinsa, niin että ne muodostivat ikään kuin yhden rakennuksen. Tutkimuksen alkuvaiheessa tämä tulkittiinkin eräänlaiseksi varhaisvaiheen ”palatsiksi”, mutta sittemmin kohde on nähty kylänä.

Alueen arkeologiset kaivaukset alkoivat vuosina 1903–1906 R. B. Seagerin johdolla ja jatkuivat vuonna 1953 N. Platonin johdolla sekä 1970–1982 ja uudelleen vuodesta 1990 A. A. Zoisin johdolla.

## Lähteet

## Aiheesta muualla
Vathýpetro

**Vathýpetro** (; myös *Vathípetro*) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Aiemmin kylä kuului Archáneen kuntaan ja vuodesta 2011 lähtien Archánes-Asteroúsian kunnan Archáneen kunnallisyksikköön. Kylän väkiluku on 13 (vuonna 2011).

Vathýpetro on myös minolaisaikaisen huvilan arkeologinen kohde. Se sijaitsee Píso Livádiassa Gioúchtas- eli Juktasvuoren kaakkoispuolella noin kilometrin kylästä luoteeseen. Huvila rakennettiin noin vuonna 1580 eaa. ja se tuhoutui maanjäristyksessä noin vuonna 1550 eaa. Tämän jälkeen sen eteläosa rakennettiin uudelleen ja oli käytössä noin vuoteen 1470 eaa., jolloin se tuhoutui. Rakennus on ollut maatalo, joka on ollut ainakin osittain kaksikerroksinen. Jälkimmäisen rakennusvaiheen raunioista on löydetty muun muassa viininpuristin, joka on yksi vanhimmista tunnetuista, sekä oliivinpuristin, lukuisia *[[pithos|pithoksia]]* ja kotipyhäkkö.

Kohteen arkeologiset kaivaukset aloitti Spyrídon Marinátos vuonna 1949.

## Lähteet

## Aiheesta muualla
Roberto Assagioli

**Roberto Assagioli** (27. helmikuuta 1888 – 23. elokuuta 1974) oli italialainen lääkäri ja psykiatri ja humanistisen ja transpersonaalisen psykologian pioneeri. Assagioli perusti psykologian suuntauksen psykosynteesin.

## Psykosynteesin perustaja

Assagioli oli psykoanalyytikkona tyytymätön psykoanalyysin riittämättömyyteen ja katsoi, että rakkaus, viisaus, luovuus ja tahto olivat osa-alueita, jotka tulisi sisällyttää psykoanalyysiin. Psykosynteesin kehittämisen Assagioli aloitti 1911, jolloin hän aloitti psykologian opintonsa. Hän jatkoi työtään psykosynteesin parissa kuolemaansa saakka. Freudin ja Assagiolin tiedetään olleen kirjeyhteydessä keskenään, vaikka he eivät milloinkaan tavanneet. Assagioli sanoi: "Psykosynteesi edellyttää psykoanalyysiä, tai pikemminkin, sisältää sen ensimmäisenä ja välttämättömänä vaiheena."

Assagiolin tarkoituksena oli luoda lähestymistapa, joka käsittää koko ihmisen, niin että se sisältäisi luovuuden, viisauden, ilon ja myöskin vietit ja yllykkeet. Kun Freud kutsui työskentelymetodiaan psykoanalyysiksi (analysis = eritellä, hajottaa osiin), Assagioli päätti kutsua omaansa psykosynteesiksi (synthesis = liittää yhteen, sulauttaa). 

Vuonna 1926 Assagioli perusti Psykosynteesin instituutin (Instituto di Psicosintesi) Roomaan ja muutamaa vuotta myöhemmin Firenzeen. 

## Aiheesta muualla
* Instituto di Psicosintesi